高登音樂台

高登音樂台係由高登討論區網民衍生發展而成嘅網站同創作群組，源自高登討論區音樂台嘅分板，喺2017年10月成立。高登音樂台嘅創作既包括二次創作，亦有原創歌曲。

曾經合作嘅公眾人物
高登音樂台曾經同唔少藝人同公眾人物合作，包括李彩華、鄭敬基、阮民安、毛孟靜、翁靜晶等人。

組織成員
四眼雞丁
Rider.
漏奶
Qbear2nd
a仔
牙牙牙
菲律賓男神
樂詩人
高階琴拿手
法印
尖沙咀肥媽

相關事件

香港逃犯條例爭議 
喺香港逃犯條例爭議期間，高登音樂台曾經推出唔少作品，反對修例，認為咁樣會傷害香港法治，又鼓勵市民企出嚟抗議。

YouTube頻道畀「香港再出發大聯盟」打壓至一度刪除 
2020年5月10號，高登音樂台發佈片段話佢哋嘅YouTube頻道畀建制組織香港再出發大聯盟投訴至刪除，之後如果成立新頻道，會喺Telegram頻道發佈。組織成員「漏奶」表示，完全唔明白點解佢哋嘅二次創作影片《香港再出殯大聯盟主題曲《再出殯》Official MV》會接獲版權警告，佢覺得影片同香港再出發大聯盟主題曲《再出發》係「兩首唔同嘅歌嚟」，又話「呢啲政棍、撚樣係小小創意都容唔下」，佢堅決表示「我哋高登音樂台係唔會受呢啲強權打壓而驚，我哋要繼續出歌。你刪咗一個channel，我開多幾個channel。」「漏奶」又呼籲網民將影片廣傳，因為YouTube頻道關閉後，租金將會變得更加難以應付。網民對YouTube有關決定好唔滿意，並表示堅決反對，又話會支持高登音樂台嘅新頻道。

2020年6月11號，「高登音樂台」YouTube頻道已經恢復正常運作。

嘲諷水警墮海失蹤被建制派人士點名批評
2021年9月25號發生水警墮海失蹤事件，同日高登音樂台發佈改編自試當真《跌嘢唔好搵》嘅歌《墮海唔好搵》，之後因為被建制派人士指責係幸災樂禍而抽走咗，而之後發佈另一首嘅歌叫做《落架唔好搵》。

高登討論區
二次創作
晴天林

香港互聯網文化